Ուրեմն, լճի հատակում է աճում անմահության պտուղը: Կարևոր հանգամանք է և այն, որ տեսանելի է, մեր աչքի առջև, բայց որին հասնելը միանշանակ չէ: Ի վերջո Գիլգամեշը կարողանում է սուզվել, հասնել անմահության պտղին և քաղել այն: Ապա սկսում է դեպի ափ թիավարել նավակը: Նավակում է նաև Ութնափիշտիմի կինը: Այդ նա էր գաղտնիքը հայտնել Գիլգամեշին, քանի որ սիրահարված էր նրան: Բայց ինչ-որ տեղից հանկարծ հայտնվում է ջրային օձը, որ սողում, մտնում է նավակ և կծում, թունավորում է պտուղը: